stanford-oval/wikipedia huggingface dataset:
Pankkien sosialisointi
Sosialisointipyrkimykset Suomessa

Suomessa pankkien sosialisointi tuli ajankohtaiseksi 1970-luvun lopulla. SAK, sosialistiset nuorisojärjestöt ja TUL vaativat sosialisointia. Vaatimuksen taustalla oli Kaj Bärlundin vuonna 1976 Sosialistinen politiikka -lehteen kirjoittama artikkeli, jossa Bärlund vaati liikepankkien ja vakuutuslaitosten saattamista yhteiskunnan haltuun.
Joukko vasemmistolaisia kansanedustajia teki vuonna 1979 lakialoitteen, jonka mukaan valtioneuvosto olisi nimittänyt enemmistön liikepankkien hallintoneuvoston jäsenistä. Hallintoneuvoston tehtävä oli valvoa pankin johtokuntaa ja valita sen jäsenet sekä toimitusjohtaja. Lisäksi valtioneuvosto olisi saanut valita kolmasosan pankin tilintarkastajista. Pankin osakkeenomistajat olisivat saaneet oikeuden vaatia valtiota lunastamaan omistamansa osakkeet. Aloitteen allekirjoittivat mm. Kaj Bärlund, Tarja Halonen, Tellervo Koivisto, Lasse Lehtinen, Liisa Jaakonsaari, Matti Ahde, Jacob Söderman, Ulf Sundqvist, Pirkko Työläjärvi, Kaarina Suonio ja Erkki Liikanen. Aloite kuitenkin hautautui hiljaisuuteen, eikä siitä koskaan keskusteltu eduskunnassa.
Vuonna 1985 joukko kansanedustajia teki uudelleen lähes samansisältöisen aloitteen. Tälläkin kertaa aloite tehtiin Kaj Bärlundin johdolla. Allekirjoittajina olivat nyt mm. Tarja Halonen, Reino Paasilinna, Antti Kalliomäki, Arja Alho ja Paavo Lipponen. Aloite lähetettiin lausunnolle valiokuntaan, josta se ei koskaan palannut.
Sosialisointikeskustelu loppui 1980-luvun jälkipuoliskolla. Tähän olivat osasyinä taloudellisen kasvun kiihtyminen ja kansalaisten varallisuuden kasvaminen. Markkinatalous näytti toimivan hyvin. Myös länsimaissa valtaan noussut uusliberalismi ja Neuvostoliiton romahtaminen johtivat siihen, ettei vanhoille ajatuksille ollut tilaa.
Sosialisointi Euroopan maissa

Ruotsissa valtio sai 1970-luvun puolivälissä oikeuden asettaa kaksi edustajaa liikepankkien hallintoon. Yksi edustajista oli sosiaalidemokraattisesta puolueesta, yksi porvareista.
Norjassa tehtiin 1970-luvulla muutos, jonka mukaan enemmistön pankkien edustajiston jäsenistä valittiin parlamentaarisesti. 1980-luvun alussa määräystä lievennettiin niin, että liikepankkien edustajistosta 3/15 nimesi suurkäräjät ja 4/15 pankin henkilöstö, omistajien nimetessä edustajista 8/15. Norjassa pankin edustajisto vastasi suurin piirtein Suomen hallintoneuvostoa.
Ranskassa liikepankkeja sosialisoitiin ja yhteiskunnan vaikutusvaltaa kasvatettiin rahamarkkinoilla presidentti François Mitterrandin aikana.
Kirjallisuutta

Bärlund, Kaj: Miten liikepankit ja vakuutuslaitokset saatetaan yhteiskunnan hallintaan. Sosialistinen politiikka 1/76.
Pietraferrazzana

| Pietraferrazzana |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Ciro Carpineta
Pinta-ala:  
 – Kokonaispinta-ala:  4,37 km²
Väkiluku (31.12.2017):  133
 – Väestötiheys:  30 as./km²
Postinumero:  66040
Infobox OKVirheellinen NIMI-arvo: 
Pietraferrazzana on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 133 ihmistä vuonna 2017. Vuoden 2011 väestönlaskennan mukaan kunnassa oli 128 asukasta.
Pia Tjelta

| Pia Tjelta |
| --- | --- |
 Tjelta vuonna 2013.
Henkilötiedot
Syntynyt: 12. syyskuuta 1977 (ikä 47) Stavanger, Norja
Kansalaisuus:  norjalainen
Ammatti:  näyttelijä
Näyttelijä
Aktiivisena:  1996–
Palkinnot
 Amanda Paras naispääosa 2019 Gullruten Paras sivuosa 2022 Paras näyttelijä 2023 
Aiheesta muualla
IMDb
Pia Tjelta (s. 12. syyskuuta 1977 Stavanger) on norjalainen näyttelijä, joka on esiintynyt niin televisiossa, elokuvissa kuin teatterissa. Hän aloitti uransa tukholmalaisessa teatteriryhmässä 1990-luvun lopulla ja valmistui Norjan teatterikorkeakoulusta vuonna 2006. Tämän jälkeen hän sai kiinnityksen Det Norske Teatretiin. Sittemmin hän on näytellyt myös muun muassa Norjan kansallisteatterissa. Vuonna 2019 Tjelta sai parhaan naispääosan Amanda-palkinnon roolistaan Mariana Tuva Novotnyn ohjaamassa elokuvassa Blindsone. Hän on myös voittanut Gullrutenin kahdesti, parhaasta sivuosasta vuonna 2022 ja parhaana näyttelijänä 2023.
Aiheesta muualla

Kuvia tai muita tiedostoja aiheesta Pia Tjelta Wikimedia Commonsissa
Perlan

Perlan ja Kuu.
Perlan on Reykjavíkissä sijaitseva luontoaiheinen museo ja elämyskeskus. Siellä on näyttelyitä, jotka esittelevät Islannin luontoa sekä muun muassa planetaario ja keinotekoinen jääluola. Perlan oli alun perin kaukolämpövesilaitos, ja se koostuu kuudesta vesisäiliöstä sekä niiden keskellä kohoavasta lasikupolista. Rakennuksen suunnitteli Ingimundi Sveinsson ja se valmistui 1991.
Aiheesta muualla

Kuvia tai muita tiedostoja aiheesta Perlan Wikimedia Commonsissa
Paul von Rennenkampf

Paul von Rennenkampf vuonna 1914.
Paul Georg von Rennenkampf (ven. Павел-Георг Карлович Ренненкампф, Pavel-Georg Karlovitš Rennenkampf; 29. huhtikuuta (J: 17. huhtikuuta) 1854 Konuvere, Vironmaan kuvernementti – 1. huhtikuuta 1918 Taganrog) oli venäläinen kenraali, joka toimi komentajana ensimmäisen maailmansodan alkuvaiheessa syksyllä 1914.
Rennenkampf liittyi armeijaan 19-vuotiaana ja kävi Nikolajevin yleisesikunta-akatemian Pietarissa vuosina 1879–1882. Sen jälkeen hänet nimitettiin pääesikuntaan ja hän yleni vuoteen 1900 mennessä kenraalimajuriksi. Siirryttyään ratsuväkeen hän osallistui Kiinan boksarikapinan kukistamiseen 1900–1901, jolloin hänen joukkonsa valtasivat Qiqiharin ja Kirinin. Venäjän–Japanin sodassa Rennenkampf komensi Transbaikalin kasakkadivisioonaa ja myöhemmin kolmatta siperialaista armeijakuntaa. Kenraali Aleksandr Samsonov arvosteli tuolloin hänen toimintaansa Mukdenin taistelussa. Vuodesta 1913 Rennenkampf toimi Vilnan sotilaspiirin päällikkönä.
Maailmansodan puhjetessa Rennenkampf nimitettiin komentamaan Venäjän ensimmäistä armeijaa, joka yhdessä Samsonovin toisen armeijan kanssa hyökkäsi Baltiasta Saksan Itä-Preussiin. Rennenkampfia arvosteltiin myöhemmin siitä, että hän ei tehnyt mitään, kun Saksan kahdeksas armeija löi Samsonovin joukot Tannenbergin taistelussa elokuussa 1914. Rennenkampf itse saavutti menestystä Gumbinnenin taistelussa elokuun puolivälissä, mutta kärsi tappion Masurian järvien taistelussa 9.–10. syyskuuta, minkä seurauksena Venäjän armeija joutui perääntymään kokonaan Itä-Preussista. Kun hän oli kärsinyt tappion myös Łódźin taistelussa marraskuussa 1914, hänet siirrettiin pois komentajantehtävistä syytettynä epäpätevyydestä ja jopa maanpetoksellisuudesta (baltiansaksalaisen alkuperänsä vuoksi). Helmikuun vallankumouksen jälkeen Rennenkampfia vastaan nostettiin elokuussa 1917 syyte petollisesta toiminnasta. Vuonna 1918 bolševikit tarjosivat hänelle komentajan tehtävää puna-armeijassa. Kun hän kieltäytyi, hänet ammuttiin.
Aiheesta muualla

Paul von Rennenkampf (englanniksi) Spartacus Educational
Павел Карлович фон Ренненкампф (venäjäksi) (Hrono.ru)
Ренненкампф Павел-Георг Карлович (venäjäksi) Русская армия в Первой мировой войне (Grwar.ru)
Pietro Andrea Mattioli

Pietro Andrea Mattioli
Pietro Andrea Gregorio Mattioli (23. maaliskuuta 1501 Siena – 1577 Trento) oli italialaissyntyinen lääkäri ja naturalisti. Hän valmistui Padovan yliopistosta 1523 ja työskenteli lääkärinä eri puolilla Eurooppaa, sekä kehitti kasvilääketiedettä Dioskorideksen teosten pohjalta.
Perleberg

| Perleberg |
| --- | --- |
 vaakuna
 Perleberg
 Koordinaatit: 53°5′N, 11°52′E 
Valtio:  Saksa
Osavaltio:  Brandenburg
Piirikunta:  Prignitz
Pinta-ala:  
 – Kokonaispinta-ala:  137,82 km²
Korkeus:  31 m
Väkiluku:  12 059 (2 012)
 – Väestötiheys:  87 as./km²
 
 Kaupungin verkkosivut  
Infobox OKVirheellinen NIMI-arvo: 
Perleberg on kaupunki Brandenburgin osavaltiossa, Saksassa. Se on Prignitzin piirikunnan pääkaupunki. Kaupungin asukasluku on 12 059 (2012).
Perlebergin sijainti Prignitzin piirikunnassa.
Kaupungin raatihuone ja kirkko.
Aiheesta muualla

Kuvia tai muita tiedostoja aiheesta Perleberg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Perleberg
Käännös suomeksi
Pickensin piirikunta (Etelä-Carolina)

Pickensin piirikunta (engl. Pickens County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 126 884 vuonna 2019. Piirikunnan hallintokeskus on Pickensin kaupunki. Piirikunta perustettiin vuonna 1826.
Aiheesta muualla

Kuvia tai muita tiedostoja aiheesta Pickensin piirikunta (Etelä-Carolina) Wikimedia Commonsissa
Per Fredrik Blidberg

Per Fredrik Blidberg (30. heinäkuuta 1784 Motala – 10. syyskuuta 1866 Tukholma) oli ruotsalainen säveltäjä, laulaja ja musiikkikriitikko.
Blidberg opiskeli Linköpingissä ja sai samanaikaisesti musiikkikoulutusta Johan Adolph Meckliniltä. Hän suoritti myöhemmin opintoja Uppsalan yliopistossa. Blidberg työskenteli musiikkikriitikkona lehdessä Dagligt Allehanda. Hänet valittiin 18. maaliskuuta 1848 Ruotsin kuninkaallisen musiikkiakatemian jäseneksi. Blidberg keskittyi säveltäjänä ennen kaikkea yksinlauluihin. Vuodesta 1817 hän työskenteli myös protokollasihteerinä maatalousministeriössä.
Pickettin hyökkäys

Pickettin hyökkäys pohjoisvaltiolaisten asemiin
Pickettin hyökkäys oli etelävaltioiden Gettysburgin taistelun kolmantena päivänä 3. heinäkuuta 1863 suorittama hyökkäys, joka kantaa komentajansa George Pickettin nimeä. Pickett johti kolme divisioonaa avoimelle pellolle Cemetary Ridgen edustalle, jossa ne menettivät unionin joukkojen kivääri- ja tykkitulessa yli puolet miehistään. Divisioonia komensivat etelävaltioiden puolelta kenraalimajuri Isaac R. Trimble, prikaatinkenraali J. Johnston Pettigrew ja kolme Pickettin prikaatinkenraalia. Hyökkäys päättyi katastrofiin etelän joukkojen menetettyä yli puolet miehistään. Se päätti myös etelävaltioiden etenemisen pohjoisvaltioiden maaperällä ja pakotti kenraali Robert E. Leen vetämään joukkonsa takaisin Virginiaan.
Aiheesta muualla

Wikimedia Commonsissa on kuvia tai muita tiedostoja aiheesta .
Pickettin hyökkäyksestä englanniksi
Kartta Pickettin hyökkäyksestä
Faktoja Gettysburgin taistelusta ja Pickettin hyökkäyksestä (Arkistoitu – Internet Archive)
Tietoa hyökkäyksestä (Arkistoitu – Internet Archive)
Pickering (Kanada)

| Pickering (City of Pickering) |
| --- | --- |

 Pickering
 Koordinaatit: 43°50′22″N, 79°4′53″W 
Valtio:   Kanada
Provinssi:  Ontario
Piirikunta:  Durham
Perustettu:  1974
Hallinto:  
 – Hallinnon tyyppi:  Pickeringin kaupunginvaltuusto
 – Pormestari:  David Ryan
Pinta-ala:  
 – Kokonaispinta-ala:  231,59 km²
Korkeus:  83,8 m
Väkiluku (2006):  87 838
 – Väestötiheys:  379,3 as./km²
Aikavyöhyke:  UTC-5
 – Kesäaika:  UTC-4
Suuntanumero(t):  289, 905
Lempinimi::  P-Town
 
 Kaupungin kotisivut 
Infobox OKVirheellinen NIMI-arvo: 
Pickering on 87 838 asukkaan (2006) kaupunki Ontarion provinssin eteläosassa Kanadassa. Pickering sijaitsee Durhamin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.
Kaupunki sai alkunsa 1970-luvun alkupuolella, alueelle oli tarkoitus rakentaa noin 250 000 asukkaan kaupunki suunnitellun uuden kansainvälisen lentoaseman läheisyyteen. Lentoasemaa ei kuitenkaan useista syistä koskaan rakennettu.
Kaupungin alueella sijaitsee Pickeringin ydinvoimalaitos, jossa on kaikkiaan kahdeksan reaktoria ja tuottaa 4 124 MW sähköenergiaa. Voimala on yksi suurimmista ydinvoimaloista maailmassa ja toiseksi suurin Kanadassa.
Aiheesta muualla

Kuvia tai muita tiedostoja aiheesta Pickering (Kanada) Wikimedia Commonsissa
Pioneerikomppanian määrävahvuus (talvisota)

Pioneerikomppanian määrävahvuus talvisodan aikana koostui mm. seuraavasta henkilöstöstä ja kalustosta:
Henkilöstö: 280 (6 upseeria + 32 aliupseeria + 242 miehistöön kuuluvaa)
Hevosajoneuvoja: 44
Ratsuja: 6
Polkupyöriä: 30
Pioneerikomppanian organisaatioon kuului:
Toimitusjoukkue
Pioneerijoukkue
Pioneeriryhmä × 7
Palsamiköynnöskasvit

| Palsamiköynnöskasvit |
| --- | --- |
 Japanintähtianis Illicium anisatum, oikealla tähtimäinen hedelmistö.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Austrobaileyales
Heimo::  Palsamiköynnöskasvit Schisandraceae  Blume, nom. cons.
Synonyymit
 Illiciaceae Bercht. & J.Presl nom. cons.  Kadsuraceae Radogizky 
Katso myös
   Palsamiköynnöskasvit Wikispeciesissä   Palsamiköynnöskasvit Commonsissa 
Infobox OKNimi-testi OK: 
Palsamiköynnöskasvit (Schisandraceae, syn. Illiciaceae) on kolme sukua käsittävä siemenkasviheimo lahkossa Austrobaileyales. Kasvien levinneisyyskuva on disjunkti: yhtäältä ne kasvavat Sri Lankassa, Kaakkois-Aasiassa ja Malaijien saaristossa, toisaalta Kaakkois-Yhdysvalloissa, Itä-Meksikossa ja Isoilla Antilleilla.
Tuntomerkit

Palsamiköynnöskasvit ovat puuvartisia, joko liaaneja tai puumaisia. Niiden fytokemiallisiin yhdisteisiin kuuluvat eräät terpeenit, flavonolit ja tanniinit. Anatomisia piirteitä ovat putkisolujen eli trakeidien esiintyminen, tähdenmuotoiset vahvikesolut (astrosklereidit) ja limasolujen esiintyminen. Lehti on silmussa kääriytyneenä yläpintaa kohti. Heteitä on vähintään neljä, ja ponnet avautuvat joko sivullepäin tai kukan keskustan puolelta. Kukassa on emiön ulkopuolista solukkoa, jota pitkin siitepölyn siiteputki voi kasvaa sikiäintä kohti (ns. ekstragynoeekkinen kompitum). Kromosomiluku n = 13, 14.
Luokittelu

Palsamiköynnöskasvit kuuluvat Austrobaileyales-lahkossa samaan evoluutiopuun haaraan heimon Trimeniaceae kanssa, joka haara on rinnakkainen heimolle Austrobaileyaceae. Tässä kahden heimon kladissa kukat ovat pienempiä kuin Austrobaileyaceae-heimossa, enintään kolmen sentin levyisiä. Muita eroja on siitepölyssä, luottisolukossa ja siemenaiheen nukelluksen sekä siemenkuoren anatomiassa.
Tähtianikset (Illicium) erotettiin aiemmin omaksi heimokseen Illiciaceae. Se mukaan lukien on palsamiköynnöskasvien heimossa kolme sukua, joista palsamiköynnökset (Schisandra) ja keräliaanit (Kadsura) ovat toisilleen läheistä sukua, joten heimo jakaantuu kahteen ryhmään: kahden vm. suvun muodostamaan ja tähtianisten yksin muodostamaan.
Suvut

Illicium L. – tähtianikset
Kadsura Kaempf. ex Juss. – keräliaanit
Schisandra Blume – palsamiköynnökset
Aiheesta muualla

Finto: Kassu – Kasvien suomenkieliset nimet: Schisandraceae
Suomen Lajitietokeskus: Palsamiköynnöskasvit – Schisandraceae
Pioneeri

Pioneeri tarkoittaa ainakin seuraavia asioita:
pioneeri, yleisessä merkityksessä tienraivaaja, uranuurtaja, edelläkävijä
pioneerilaji, sukkession alkuvaiheessa paljaan maanpinnan ensimmäisten joukossa täyttävä eliölaji
pioneeri, pioneeritoimintaan koulutettu sotilas
kommunistinen Pioneeriliike
pioneeri, lapsi tai nuori, joka osallistuu partiolaistyyppiseen toimintaan Suomen demokratian pioneerien liitossa tai muussa vasemmistolaista aatetta lähellä olevassa järjestössä.
Katso myös Pioneer.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pioneeri”, voi hakea sivunnimihaulla, laajalla sivunnimihaulla tai tekstihaulla.
Pioneer – sukellus meren syvyyksiin

| Pioneer – sukellus meren syvyyksiin> Pionér |
| --- | --- |
 Elokuvan juliste.
Ohjaaja:  Erik Skjoldbjærg
Käsikirjoittaja:  Nikolaj Frobenius Hans Gunnarsson Cathinka Nicolaysen Erik Skjoldbjærg Kathrine Valen
Tuottaja:  Jessica Ask Petter J. Borgli Raimond Goebel Lone Korslund Christian Fredrik Martin Ilkka Matila Helen Prestgard Marko Röhr Antoine Simkine Mimmi Spång Asle Vatn
Säveltäjä:  Air
Kuvaaja:  Jallo Faber
Leikkaaja:  Jonas Aarø Frida Eggum Michaelsen
Pääosat:  Aksel Hennie Wes Bentley Stephen Lang Stephanie Sigman Jonathan LaPaglia
Valmistustiedot
Valmistusmaa:  Norja Saksa Ruotsi Ranska Suomi
Tuotantoyhtiö:  Friland Pandora Filmproduktion Garagefilm International MRP Matila Röhr Productions
Levittäjä:  Vertigo Média Netflix
Ensi-ilta:   2013-10-44. lokakuuta 2013  
Kesto:  106 minuuttia
Alkuperäiskieli:  norja englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pioneer – sukellus meren syvyyksiin on Erik Skjoldbjærgin ohjaama norjalais-saksalais-ruotsalais-ranskalais-suomalaisena yhteistuotantona tehty jännityselokuva vuodelta 2011. Suomalainen MRP Matila Röhr Productions -tuotantoyhiö tuotti elokuvan sukelluskohtaukset.
Elokuvassa syvämerensukeltaja Petter Jensen tekee testisukelluksia öljyputken rakentamista varten. Erään sukelluksen aikana hän joutuu hengenvaaraan.
Linturi

Linturi on suomalainen sukunimi, joka on muun muassa seuraavilla henkilöillä:
Arvo Linturi (1887–1975), poliitikko ja yritysjohtaja, Alkon apulaisjohtaja
Erkki Linturi (1929–2015), kanslianeuvos, Helsingin rahoitusjohtaja, Postipankin varatoimitusjohtaja
Into Linturi (1902–1989), taidemaalari
Jenni Linturi (s. 1979), kirjailija
Jouko Linturi (1913–1994), toimittaja, suomentaja ja runoilija
Marja Niiniluoto, o.s. Linturi (1919–1995), toimittaja ja suomentaja
Oiva Linturi (1892–1940), yleisurheilija
Risto Linturi (s. 1957), diplomi-insinööri, tietotekniikka-alan yrittäjä ja kouluttaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lintuniemi

Lintuniemi on sukunimi, joka on muun muassa seuraavilla henkilöillä:
Alex Lintuniemi (s. 1995), suomalainen jääkiekkoilija
Raimo Lintuniemi (1934–2000), suomalainen ekonomi ja juontaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pembrokeshire

| Pembrokeshire Sir Benfro |
| --- | --- |
 Abermawrin rantaa
 Lippu
 Alueen sijainti Walesissa
Valtio:  Yhdistynyt kuningaskunta
Maa:  Wales
Preserved county:  Dyfed
Perustettu:  1996
Hallinto:  
 – hallinnollinen keskus:  Haverfordwest
Pinta-ala:  1 618,74 km²
Väkiluku (2015):  123 464
 – väestötiheys:  69,9 as./km²
Lyhenteet:  
 – ISO 3166:  GB-PEM
 – NUTS:  UKL14
 
Hallintoalueen internetsivut
Pembrokeshire (kymriksi Sir Benfro) on kreivikunta ja yksi Walesin hallintoalueista. Se sijaitsee maan lounaisosassa Irlanninmeren ja Bristolin kanaalin rannalla ja sen pääkaupunkina toimii Haverfordwest. Hallintoalueella on arviolta 123 464 asukasta (vuonna 2015) ja sen pinta-ala on 1 618,74 neliökilometriä.
Valtaosa Pembrokeshiren eteläosan asukkaista puhuu englantia, kun taas kreivikunnan pohjoisosissa on edelleen kymrin puhujia. Kahden kielialueen välistä itä–länsisuuntaista rajaa kutsutaan nimellä Landsker Line. Se ulottuu myös naapurikreivikunta Carmarthenshireen. Linjan eteläpuolinen alue tunnetaan ”Pikku-Englantina”.
Kreivikunnalla on oma lippunsa. Sinitaustaisen lipun keskellä on keltainen risti ja Tudor-suvun valko-punainen ruusu vihreässä viisikulmiossa.
Kuvia

St Davidin tuomiokirkko
Preseli Hills -kukkuloita
Aiheesta muualla

Kuvia tai muita tiedostoja aiheesta Pembrokeshire Wikimedia Commonsissa
Hallintoalueen internetsivut
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham
Paul von der Pahlen

| Paul Graf von der Pahlen, Пален, Павел Петрович |
| --- | --- |
 Paul von der Pahl, Taiteilija George Dawen muotokuvamaalaus, 1821–1825.
Henkilötiedot
Syntynyt: J:25. kesäkuuta (G: 7. heinäkuuta) 1775
Kuollut: J:28. tamikuuta (G: 9. helmikuuta) 1834 (58) Moskova, Venäjän keisarikunta
Arvonimi: kreivi
Vanhemmat:  Isä; Peter Ludwig von der Pahlen, äiti; Juliana Ivanovna Shepping.
Puoliso:  Kreivitär Maria Pavlovna Skavronskaja
Lapset:  Julija Pavlovna 1803–1875.
Tiedot
Dynastia:  von der Pahlen
Sotilaspalvelus
Palvelusmaa(t):  Venäjän keisarikunta
Palvelusvuodet:  1790–1834
Sotilasarvo:  keisarin adjutantti ja ratsuväenkenraali
Paul "Pavel" Carl Ernst Wilhelm Philipp Graf von der Pahlen, (ven. Пален, Павел Петрович) J:25. kesäkuuta (G: 7. heinäkuuta) 1775 – J:28. tamikuuta (G: 9. helmikuuta) 1834 oli venäläinen kreivi ja ratsuväenkenraali.
Elämäkerta

Paul von der Pahlenin isä oli Pietarin kuvernööri, kenraali Peter Ludwig von der Pahlen, ja hänen äitinsä oli kreivitär Juliana Ivanovna Shepping. Hän meni naimisiin 1800-luvulla kreivitär Maria Pavlovna Skavronskajan (1782–1857) kanssa. Heille syntyi tytär Julija Pavlovna (1803–1875).
Paul ja hänen muuta perhettä on haudattu Moskovaan Vvedenskoje-hautausmaalle.
Vuonna 1790 Pahlenista tuli Orenburgin rakuunoiden kapteeni. Vuonna 1796 hän osallistui Persian sotaan. Hänet nimitettiin everstiksi 28. heinäkuuta 1798. Vuonna 1813 hän osallistui kuudennen liittokunnan sodassa Toruńin piiritykseen sekä Katzbachin, Levenbergin, Bischofswerdan ja Leipzigin taisteluihin.
Kuvakalleria

Pahlen-suvun kreivillinen vaakuna.
Paulin aviopuoliso, Kreivitär Maria Pavlovna.
Pieni hevonen

| Pieni hevonen |
| --- | --- |

Latinankielinen nimi:  Equuleus
Lyhenne:  Equ
Genetiivi:  Equulei
Rektaskensio:  21h
Deklinaatio:  +10°
Ala taivaasta:  72 neliöastetta
Tähtien määrä (magnitudi < 3):  0
Kirkkain tähti:  Alfa Equulei (3,92 mag.)
Meteoriparvet:  ei
Naapuri- tähdistöt:  Vesimies  Delfiini  Pegasus
 Näkyy leveysasteiden +90° ja −80° välillä 
Pieni hevonen (latinaksi Equuleus, genetiivi Equulei) on Etelän ristin jälkeen taivaan toiseksi pienin tähdistö. Se rajoittuu idässä Pegasukseen, lännessä Delfiiniin ja etelässä Vesimieheen.
Kreikkalaisen Hipparkhoksen ajatellaan keksineen tämän tähdistön toisella vuosisadalla eaa.
Pieni hevonen ei sisällä kirkkaita tähtiä tai harrastajan kannalta kiintoisia sumumaisia syvän taivaan kohteita. Sen sijaan tähdistössä on joitain mielenkiintoisia kaksoistähtiä: Gamma (γ) Equulei koostuu 4,7 ja 11,6 magnitudin komponenteista, joiden väli on 2 kaarisekuntia. Epsilon (ε) Equulei koostuu neljästä tähdestä, joista kirkkaimmat ovat 6,0, 6,3 ja 7,2 magnitudia. Delta (δ) Equulei on kaksoistähti, jonka komponenttien kiertoaika (5,7 vuotta) on yksi lyhimmistä. Komponentit voi erottaa toisistaan vain suurilla kaukoputkilla, sillä niiden näennäinen etäisyys on vain 0,35 kaarisekuntia.
| --- | --- |
Tähdet:  α Equ, δ Equ, γ Equ, β Equ, ε Equ, 3 Equ, 9 Equ, 4 Equ, 6 Equ, λ Equ
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Lintumies (elokuva)

| Lintumies |
| --- | --- |
 Elokuvan juliste.
Ohjaaja:  Seppo Putkinen
Käsikirjoittaja:  Seppo Lappalainen Seppo Putkinen
Perustuu:  Seppo Lappalaisen näytelmään: Lintumies. Polvijärveläinen kansantarina.
Tuottaja:  Seppo Putkinen
Säveltäjä:  Eila Karttunen
Kuvaaja:  Eija Petterberg
Leikkaaja:  Seppo Putkinen
Lavastaja:  Irke Petterberg Kari Laurila
Pääosat:  Martti Lappalainen Armi Martikainen Sonja Haaranen
Valmistustiedot
Valmistusmaa:  Suomi
Tuotantoyhtiö:  Ateljé Seppo Putkinen 
Ensi-ilta:  15. helmikuuta, 1978
Kesto:  92 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Lintumies on Seppo Putkisen ohjaama suomalainen elämäkertaelokuva vuodelta 1978. Elokuva perustuu Seppo Lappalaisen näytelmään Lintumies. Polvijärveläinen kansantarina. Elokuva kertoo Polvijärvellä asuvasta Aatami Vallijus -nimisestä sepästä, joka näkee Pietarin matkallaan lentokoneen ja vaikuttuneena näkemästään päättää rakentaa sellaisen myös itse.